open-index/open-wikipedia-markdown huggingface dataset:
Eesti Metsaselts

**Eesti Metsaselts** (lühend: **EMS**) on selts, mis on asutatud 1991. aastal ning mis koondab metsandusühendusi ja valdkonnaga tegelevaid eraisikuid.

Selts on alates 1991. aastast Rahvusvahelise Metsateadlaste Ühingute Liidu (IUSF) liige.

Alates 2006. aastast annab selts välja metsanduse elutööpreemiat.

## Ajalugu
Eesti Metsaseltsi eelkäija oli 1959. aastal asutatud *Eesti NSV Metsatööstuse ja Metsamajanduse Teaduslik-Tehniline Ühing.* 

1998. aastal liitus seltsiga Akadeemiline Metsaselts, kellega koos jätkas kogumiku "Akadeemilise Metsaseltsi toimetised" (ilmub alates 1993. aastast) väljaandmist.

## Vaata ka
* Balti Metsaselts
## Viited

## Välislingid
*Eesti Metsaseltsi koduleht (vaadatud 24.02.2013)
Eesti Metsamees Eksiilis

**Eesti Metsamees Eksiilis** oli metsandusajakiri, mis ilmus aastatel 1949–1976 ebaregulaarselt Saksamaal ja Rootsis.

Ajakirja kaks esimest numbrit ilmusid Saksamaal, seejärel kuni 20. numbrini Rootsis, kus seda andis välja Stockholmi Eesti Komitee Metsanduse Sektsioon. Alates 21. numbrist (1956) andis ajakirja välja Eesti Metsateadlaste Ühing Rootsis. 

Ajakirja ilmus 60 numbrit.

## Viited
Eesti Metsatööstus

**Eesti Metsatööstus** oli aastatel 1937–1940 tegutsenud riiklik aktsiaselts. Ettevõtte eelkäija oli **Riigi Metsatööstus**.

Riigi Metsatööstus asutati 1926. aastal, kui tegutsemise lõpetas Metsade Peavalitsuse tööstusosakond (tegutses 1919–1926). Aastal 1937 laiendas ettevõte tegevust ja ettevõtte nimeks sai **Eesti Metsatööstus**.

## Viited
Lese

**Lese** (endisaegsed nimed *Acheronte* ja *Akeronte*) on jõgi Lõuna-Itaalias Calabria maakonnas Cosenza ja Crotone provintsis. Lese on Neto tähtsaim lisajõgi.

Jõe läte on Sila kõrgmaa idaosas, 1689 meetri kõrgusel merepinnast. Lese suubub Neto jõkke Belvedere di Spinellost edelas.

Lese on üks Calabria maakonna kalarikkamatest jõgedest, kus leidub isegi angerjaid. Jõel on mitmeid pisemaid kärestikulisi lisajõgesid, 39 lisajõge on kataloogitud.

## Viited


## Välislingid
* DBpedia ''Italiana''
Squillace laht

**Squillace laht** (itaalia keeles *Golfo di Squillace*; ladinakeelsed nimed *Scylleticus Sinùs* ja *Scyllaceus Sinus*; kreeka keeles *Σκυλλητικὸς κόλπος*) asub Joonia mere Calabria rannikul Itaalias. Lahe kallas ulatub Isola Capo Rizzutost Crotone provintsis kuni Stilo neemeni Reggio Calabria provintsis. Laht on saanud nime rannikul asuva Squillace asula järgi.

## Vaata ka
*Itaalia lahtede loend
Alli

**Alli**, tuntud ka kui **Passante**, on jõgi Lõuna-Itaalias Calabria maakonnas Cosenza ja Catanzaro provintsis. 

Kärestikulise jõe läte on Bastarda mäe nõlval, 1945 meetri kõrgusel merepinnast. Alli suubub Joonia mere Squillace lahte Catanzaro kagunurgas.
Tacina

**Tacina** on jõgi Lõuna-Itaalias Calabria maakonnas Catanzaro ja Crotone provintsis. 

Tacina läte on Sila kõrgmaa idaosas Sila rahvuspargis. Jõgi suubub Joonia mere Squillace lahte Steccato di Cutro lääneosas.
Dendroloogilised uurimused Eestis

**Dendroloogilised uurimused Eestis**  1999. aastast ilmuv kogumik, mis koosneb Eesti Põllumajandusülikooli Metsandusliku Uurimisinstituudi dendroloogilistest uurimistöödest.

Peale Eesti metsateadlaste on kogumikus töid ka näiteks Hollandi, Leedu, Inglismaa teadlastelt.

## Vaata ka
*Metsanduslikud uurimused

## Viited
EPMÜ Metsanduslik Uurimisinstituut

**EPMÜ Metsanduslik Uurimisinstituut** oli aastatel 1997–2005 EPMÜ (praegu Eesti Maaülikool, EMÜ) teadus- ja arendusasutus. Aastal 2005 ühendati instituut EMÜ metsandusteaduskonna ja maainseneriteaduskonnaga, mille baasil moodustati uus instituut – EMÜ metsandus- ja maaehitusinstituut.

## Viited
Metsakaitse- ja Metsauuenduskeskus

**Metsakaitse- ja Metsauuenduskeskus** oli aastatel 1996–2010 Keskkonnaministeeriumi valitsemisala riigiasutus. Keskuse baasil moodustati 2010. aastal Keskkonnateabe Keskuse Tartu üksus. Tallinna üksus moodustati 2010. aastal senise Keskkonnaministeeriumi Info- ja Tehnokeskuse baasil.

Keskuses kontrolliti metsaseemne jm paljundusmaterjali päritolu ja kvaliteeti. Samuti korraldas keskus riigi metsaseemnevaru loomist, jälgis ja prognoosis metsa seisundit, rakendas meetmeid metsade kaitseks, kogus ja analüüsis metsakaitse, -uuenduse ja säästva metsanduse alast informatsiooni ning pidas vastavaid andmekogusid. 2003. aastal võttis keskus üle samal aastal likvideeritud Eesti Metsakorralduskeskuse riiklike metsakorralduse andmebaaside haldamise.

Metsakaitse- ja Metsauuenduskeskuse juhataja oli Kalle Karoles.

## Viited

## Välislingid
*Keskkonnateabe Keskuse koduleht (vaadatud 24.02.2013)
Metsaseadus

**Metsaseadus** on Eesti Vabariigis kehtiv seadus, mille eesmärk on "tagada metsa kui ökosüsteemi kaitse ja säästev majandamine". 

Metsaseadus reguleerib metsanduse suunamist, metsa korraldamist ja majandamist, ühtlasi sätestades seaduse rikkujaile kahjude hüvitamise korra. 

## Ajalugu
Eesti **metsaseadus** anti esimest korda välja 1934. aastal. Enne seda kehtisid 1934. aastani Vene tsaaririigi metsandusseadused.

## Viited

## Välislingid
*Metsaseadus eRTis (vaadatud 24.02.2013)
Aruküla terviserada

**Aruküla terviserada** on terviserada Arukülas, Raasiku vallas Harjumaal. Väikese ringi pikkus on 500&nbsp;m ning suure ringi pikkus 1800&nbsp;m. Terviserajal on ka 3 venituspukki. Väike ring on valgustatud. Aruküla terviserada kuulub  ning on teeviitadega märgistatud.

## Välislingid
* Aruküla terviserada
* "Aruküla terviserajal saab juba sportida" Sõnumitooja
* "Andrus Veerpalu käis Aruküla terviserajal" Sõnumitooja
Eesti Kalaliit

**Eesti Kalaliit** on aastast 1995 tegutsev mittetulundusühing, mis koondab enda alla kalatöötlemisettevõtteid.

Põhikirja järgi on liidu eesmärkideks muu hulgas:
* "koostöösidemete arendamine Liidu liikmete ja teiste erialaliitude ning riiklike, munitsipaal- ja eraõiguslike ühendustega Eestis ja välismaal";
* "liikmete huvide esindamine riigivõimu- ja valitsemisorganites ning Euroopa Liidu instantsides; ettepanekute esitamine seadusandluse täiustamiseks";
* "liikmete toodangu tutvustamise korraldamine näitustel, messidel, kontaktüritustel ja konkurssidel;
* "kalandusalase informatsiooni kogumine ja analüüsimine;
* "kalanduspoliitika väljaarendamine ja kujundamine.

## Vaata ka
*Eesti Kalakasvatajate Liit
*Eesti Kalurite Liit

## Viited

## Välislingid
*Liidu koduleht (vaadatud 24.02.2013)
Eesti Kalurite Liit

**Eesti Kalurite Liit** on aastal 1926 asutatud (taasasutatud 1995) kalapüügiettevõtjate mittetulundusühing.

Liidu tegevused on näiteks hankida ja levitada infot kalapüügitehnikate kohta, taotleda riigilt kalandusse tehtavaid investeeringuid, arendada rahvusvahelist koostööd, korraldada asjakohaseid koolitusi.

## Vaata ka
*Eesti Kalakasvatajate Liit
*Eesti Kalaliit
*Eesti Kalurite Koondis

## Viited
Lontova

**Lontova** on Kunda linna vanem linnaosa, niinimetatud Vana-Kunda, endine iseseisev asula, mis ühendati Kundaga 20. sajandi alguses. 

## Ajalugu
Aastal 1805 kirjutas Venemaa keiser Aleksander I alla määrusele, mis nägi ette sadama ehitamise Kundasse. Sealtmaalt algas Kunda areng uue hooga, mis viis ka Kunda tsemendivabriku rajamiseni. Muuhulgas ehitati hotell Neu London, mis rahvasuus muutus Lontovaks. 

Lontovasse jõudmiseks tuleb minna uuest Kundast üle kärestikulise Kunda jõe ja mööda kitsast asfaltteed, mille paremas küljes on paekiviklindi serv. Lontova tee klindipoolsed majad on kergelt mäenõlva mööda üles ehitatud. Seal asuvad Neu Londoni hotell, eestiaegne piirivalvekordon, vana ETKVL pood ja muud asutused. Hotelli varemete (Lontova tee 12) kõrval on ilus eestiaegne kollane maja Lontova tee 16, mida nimetatakse tollihooneks, selle vastas on Lontova tee 1 historitsistlik ametnike elamu 20. sajandi algusest.

Lontovas klindi serval kasvab karulauk, mis kevaditi lõhnab. Karulaugu olevat sinna istutanud viikingid, et selle abil korvata pikal teekonnal tekkinud vitamiinipuudust.

Teise maailmasõja järel olevat selles tänavas ringi patseerinud "50 last ja 50 lehma". Lontovast on pärit Öpiku (Ernst, Oskar ja Armin) perekond.
Eesti Kalakasvatajate Liit

**Eesti Kalakasvatajate Liit** on aastal 1989 Tartus asutatud liit, mis koondab enda alla vesiviljelusega ja sellega külgnevatel tegevusaladel tegutsevaid juriidilisi ja füüsilisi isikuid.

Põhikirja järgi on liidu eesmärk "oma liikmete ühiste huvide  esindamine ja Eesti vesiviljeluse arengu toetamine tervikuna".

## Vaata ka
*Eesti Kalaliit
*Eesti Kalurite Liit

## Viited

## Välislingid
*Liidu koduleht (vaadatud 24.02.2013)
Friedrich Wilhelm Argelander

**Friedrich Wilhelm August Argelander** (22. märts 1799 Memel – 17. veebruar 1875 Bonn) oli Saksa astronoom. Ta on tuntud oma otsuste poolest, mis puudutavad tähe heledust, asukohti ja vahemaid.

## Elu ja karjäär

Friedrich Wilhelm August Argelander sündis Memelis, Preisimaa kuningriigis (tänapäeval Klaipėda Leedus), soomlasest isa Johann Gottfried Argelanderi ja sakslasest ema Wilhelmina Dorotea Grünhageni pojana. Ta õppis koos Friedrich Besseliga ja omandas doktorikraadi 1822. aastal Königsbergi ülikoolis. Aastast 1823 kuni 1827 oli Argelander Soome observatooriumi juht Turus. Seejärel läks ta Bonni Saksamaal. Seal ta sõbrunes kuningas Friedrich Wilhelm IV-ga, kes rahastas Bonni ülikooli uut observatooriumi. 

Argelander paistis silma tõhusa, lihtsate ja kiirete tulemuste tõttu, mis võimaldas mõõta taevatähtede asukohti ja suurust, luues teed kaasaegsele astronoomiale. Ta mõõtis ka tähtede vahemaid heliomeetri abil. 

Argelander oli esimene astronoom, kes alustas põhjalikku uurimist muutlike tähtede juures. Ta tegi ka ootamatu otsuse ka selle kohta, mis suunas Päike liigub. 

1842. aastal ta avastas, et Groombridge 1830'l oli väga kõrge omaliikumine. Aastakümneid arvati olevat selle omaliikumine üks kõrgemaid, mis tänapäevalgi püsib kolmandal kohal. 

Koos Adalbert Krügeri ja Eduard Schönfeldiga, oli Argelander 1852. ja 1859. aastate vahel avaldatud tähekataloogi *Bonner Durchmusterung* looja,  ning see andis rohkem kui 324 000 taevatähe asukoha ja heleduse, kuigi seal polnud väga palju lõunataeva tähtedest. See oli viimane avaldatud tähekaart, kus ei kasutatud fotosid.

1863. aastal asutas Argelander rahvusvahelise astronoomide organisatsiooni *Astronomische Gesellschaft*.
Arseni Zakrevski

Krahv **Arseni Andrejevitš Zakrevski** (vene Арсений Андреевич Закревский; 13/24. september 1783 või 1786 – 11/23. jaanuar 1865 Firenze) oli vene riigitegelane, Venemaa Keisririigi siseminister 19. aprillist 1828 kuni 19. novembrini 1831.

## Elulugu
Vaese poola päritolu Tveri aadliku pojana alustas Zakrevski oma sõjalist karjääri kadetiüksuses, mille ta lõpetas 1802. aastal noorema jalaväe ohvitseri auastmega. Aastaks 1829 oli temast saanud jalaväekindral. 

Aastatel 1824 kuni 1831 teenis krahv Zakrevski Soome Suurvürstiriigi kindralkubernerina. Olles sõjaliste vaadetega ja kõva kursiga, sai ta tsaar Nikolai I usalduse. Aastatel 1824–1831 oli ta ajutiselt ka kogu keisririigi siseminister. Ta tõusis Soome aadli krahvitiitlini ja registreeriti Soome Krahvkonda Zakrewsky nime all. See tegi temast ja tema perest Soome kodanikud.
AS Postimees Grupp

**AS Postimees Grupp** (varasemate nimedega **AS Postimees** ja **AS Eesti Meedia**) on aastal 1991 asutatud Baltikumi suurim meediakontsern, mis peamiselt toodab trüki- ja veebimeediat, tele- ja raadiosaateid, haldab kuulutusteportaale ja pakub trükiteenust.

Ettevõte tegutseb kolmes riigis ja kolmeteistkümnes linnas: Tallinnas, Tartus, Pärnus, Viljandis, Rakveres, Paides, Valgas, Riias, Vilniuses, Kaunases, Klaipėdas, Šiauliais ja Panevėžysis. 

Meediakontserni omanik on Margus Linnamäele kuuluv ettevõte UP Invest. 2020. aastal loodi eraldi ettevõttena Duo Media Networks, kuhu alla viidi järgneval aastal tele- ja raadiokanalid.

AS Postimees Grupi käive oli 2021. aastal 29,1 miljonit eurot ja kahjum 5,1 miljonit eurot.

## Ajalugu
1857. aastal hakkas Johann Voldemar Jannseni juhtimisel ilmuma nädalaleht Perno Postimees, mida ajaleht Postimees loeb oma ajaloo alguseks.

1886. aastal kolis ajaleht Perno Postimees Tartusse ja hakkas ilmuma nime Postimees all.

1991. aastal asutati ettevõte AS Postimees.

Aastal 1998 nimetati AS Postimees ümber AS-iks Eesti Meedia ja selle tütarettevõttena asutati uus AS Postimees, mis tegeles ainult Postimehe väljaandmisega. Eesti Meediast kujunes kontserni emaettevõte. 

1998–2013 oli AS-i Eesti Meedia omanikuks Põhjamaade meediakontsern Schibsted ASA.

2013. aastal ostsid AS-i Eesti Meedia juhtkond ja Margus Linnamäe ettevõtte kõik aktsiad Schibstedi käest välja. 

2015. aastal müüs Eesti Meedia juhtkond oma osaluse Eesti Meedias Margus Linnamäele kuuluvale ettevõttele UP Invest.

2017. aasta aprillis ühendas AS Eesti Meedia endaga rea tütarettevõtteid: AS Kanal 2, AS Postimees Grupp, OÜ Raadio Elmar, AS Trio LSL, BNS Group OÜ, BNS Akadeemia OÜ ja IT-ettevõtte White Wizard OÜ. Iseseisva tütarettevõttena jätkas tööd kuulutusteportaale haldav Allepal OÜ. Konsolideerumise käigus võttis Eesti Meedia üle kõik liidetud tütarettevõtete õigused ja kohustused.

2019. aasta veebruaris nimetati AS Eesti Meedia ümber ASiks Postimees Grupp, selle emaettevõtteks sai uus valdusühing Media Investments & Holding OÜ.

2021. aastal teatas Postimees Grupp Eesti Interneti kataloogi ja otsingusüsteemi NETI ostust.

## Ettevõtted ja brändid
Eesti Meedia kontserni kuuluvad Eesti vanim ajaleht Postimees, selle uudisteportaalid ning maakonnalehed Tartu Postimees, Pärnu Postimees, Sakala, Virumaa Teataja, Järva Teataja ja Lõuna-Eesti Postimees, nädalakirjad 60+ ja Maa Elu, telekanalid Kanal 2, Kanal 11, Kanal 12, Duo 3, Duo 4, Duo 5, Duo 6, Duo 7 ja MyHits, raadiojaamad Kuku, Elmar, MyHits, Narodnoje, DFM ja Raadio Duo, uudisteagentuur BNS, trükikoda Kroonpress, kirjastus Postimees Kirjastus, tütarettevõtte Allepal OÜ alla kuuluvad kuulutusteportaalid soov.ee, osta.ee, kv.ee ja metsaoksjon.ee. Samuti on osalus ASis Express Post ja Scanpix.

Eesti Meedia omab juhtivaid meediaettevõtteid ka Lätis ja Leedus: Lätis uudisteportaali TVNet ning uudisteagentuuri LETA, Leedus uudisteportaali 15min ning Digineti ja Pliusi alla koondunud kuulutusteportaale.

## Viited

## Välislingid
*Kontserni koduleht
*"Eesti Meedias laastud lendavad" Äripäev, 8. veebruar 2017
Riidekoi

**Riidekoi** (*Tineola bisselliella*) on koilaste sugukonda kuuluv liblikaliik.

Riidekoi vastsed, mitte täiskasvanud, söövad tekstiili.

Täiskasvanud riidekoi ei söö, vaid paaritub ja muneb.

## Viited


## Välislingid

*
Eesti Meediakoolitajate Liit

**Eesti Meediakoolitajate Liit** (lühend: EMKL) on aastal 1995 loodud liit.

Põhikirja järgi on liidu ülesannete seas:
* "edendada meediakoolitust nii põhi-, gümnaasiumi- kui ka kõrghariduse tasemel;
* "pakkuda keskkonda professionaalide teemakohaseks mõttevahetuseks ning levitada moodsaimat oskusteavet ja ideid";
* "edendada interaktiivseid jm innovaatilisi õppevorme ja -viise";
* "oma tegevusega kaasa aidata kogu meedia, s.h ajakirjanduse taseme tõusule".

EMKL on Avaliku Sõna Nõukogu liikmesorganisatsioon. 

## Viited

## Välislingid
*EMKLi koduleht (vaadatud 25.02.2013)
Luostarinmäe Käsitöömuuseum

**Luostarinmäe Käsitöömuuseum** (soome keeles *Luostarinmäen käsityöläismuseo*, rootsi keeles *Hantverksmuseet på Klosterbacken*) on Soomes Turus asuv vabaõhumuuseum. 

Muuseum koosneb 18 ajaloolisest kvartalist, mis on pärit 18. ja 19. sajandist ning säilinud algupärasel asukohal. 

Tänu asukohale elas Luostarinmäki 1827 terviklikult üle Turu linna suure tulekahju. 1940. aastaks, mil see paik muuseumiks muudeti, oli see Turu ainus vana säilinud elamurajoon. Muuseumis on muuhulgas välja pandud kaasaegne käsitöö.

1984. aastal pälvis Luostarinmäe Käsitöömuuseum ainsa paigana Fennoskandias rahvusvahelise Golden Apple'i turismiauhinna.
Hovawart

**Hovawart** on Saksa töökoeratõug, mille nimi on pärit keskülemsaksakeelsetest  sõnadest *Hova/Hof* ja *Wart/Wächter*, eesti keeles 'hoovivaht/õuevalvur'. FCI järgi kuulub see tõug teise rühma 2. alarühma molossid ja tõustandardi number on 190. Väidetavalt on vanim seni leitud kirjalik viide tõule pärit Schwarzwaldist aastast 1210, kui slaavlaste rünnaku ajal päästis hoovikoer Eike von Repkowi. (vt Saksi peegel, *Der Sachsenspiegel 1274*)

## Pilte

Pilt:Working hw.jpg|Töökoer hovawart
Pilt:Hovawart black and tan.jpg|Piirdega
Pilt:Hovart00.jpg|Blond 
Pilt:The three colours of the Hovawart.jpg |Kolme karva hovawardid


## Viited

## Välislingid

*EHTÜ – Eesti Hovawartide Tõuühing mtü
**Tõututvustus
*Hovawart, koer.ee 
*hovawartid Eesti Kennelliidu registris
*Tõututvustus, Kennel Polarfact
*Marti Lasn: Hovawart
*Kennel No Dramas: Hovawart
*IHF:
**Die Internationale Hovawart-Föderation (IHF)
**International Hovawart Federation (FCI)
**Die Rasse
**The Breed
*Hovawart, kennel Lexberry's
*Der Hovawart, Hovawart Freundeskreis
*Club Français du Hovawart
*Rotumääritelmä, Suomen Hovawart RY
*Svenska Kennelklubben: Hovawart 
**SKK: Hundrasguiden, Hovawart
*Svenska Hovawartklubben: Historia
*Hovawart, hoffe.info
*Hovawart Breed Introduction, The Hovawart Club of Great Britain
*Hovawart Club of Canada, Club Canadien du Hovawart 
*Hovawart, IPO III C (''Schutzhund'') 
*Hovawart läbib takistusriba
*Uniteddogs: Fotod tõugude järgi – Hovawart, uniteddogs.com
* 2016 Jun 7, Johanna Åhlgren, Pekka Uimari, Heritability of hypothyroidism in the Finnish Hovawart population
Manfredonia laht

**Manfredonia laht** (itaalia keeles *Golfo di Manfredonia*) on Itaalias Apuulias Aadria mere lõunaosas asuv laht.

Laht piirneb loodes Gargano poolsaarega, mille tipus asuv Gargano neem on lahe põhjatipp, ning lõunas Ofanto jõe suudmega. Gargano poolsaar ulatub merepinnast kuni kilomeetri kõrgusele, edelarannik on lauge.

Enam kui 60 km pikkuse rannajoonega lahte suubuvad  Candelaro, Cervaro ja Carapelle jõed. Laht on saanud nime idasopis asuva Manfredonia asula järgi, mis on suurim lahe rannikul olev asula.

Lahe edelarannik on üldiselt soine.

## Viited
Turu tulekahju

**Turu tulekahju** (soome keeles *Turun palo* ja rootsi keeles *Åbo brand*) oli tulekahju, mis on endiselt Soome ja Põhjamaade ajaloo suurim linnatulekahju. Tuli sai alguse 4. septembril 1827 veidi enne kella üheksat õhtul linnakodanik Carl Gustav Hellmani majast Aninkaistenmäki künkal. Tuli levis kiiresti üle põhjakvartali. Lõunakvartalisse jõudes pääses tuli üle Aura jõe, süüdates enne keskööd Turu toomkirikut ümbritseva linnaosa. Järgmiseks päevaks oli tuli hävitanud 75% linnast. Vaid 25% oli pääsenud, peamiselt linna lääne- ja lõunaosad. 

Tulekahju hävitas Turu kesklinna ajaloolise piirkonna, sealhulgas Turu toomkiriku ja kuningliku akadeemia, mis olid palju kahjustusi saanud. Katastroofi tõsiduse põhjusteks olid eelnenud kuiv suvi ja tulekustutajate vähesus, kuna suur osa linna elanikest olid samal päeval parasjagu Tamperes turul. Kahju oli märkimisväärne ja sündmus mõjutas edaspidist elu pikka aega. Tulekahju tagajärjel jäi 11 000 inimest kodutuks, 27 sai surma ja sadu vigastada. 

Friedrich Wilhelm Argelander, Turu kuningliku akadeemia astronoom, viibis tulekahju ööl Vartivuori observatooriumis Vartiovuorenmäkis. Tulekahju tõttu pidi ta lõpetama oma poolelioleva tegevuse. Ta kirjutas oma observatooriumi logisse: "Täna katkestas vaatlused kohutav tulekahju, mis tegi Turu tuhaks". Observatoorium, mis paiknes künka tipul, jäi terveks ning töö jätkus 9. septembril. Kuna ülejäänud akadeemia oli saanud tules tugevasti kahjustada, viidi ülikooli haldustegevuseks hädavajalik tegevus üle observatooriumi. Enamik Soome arhiive, sealhulgas peaaegu kogu keskaega puudutav materjal, hävisid tules.

Tulekahju ajal ja mõnda aega pärast seda oli Turu Soome suurim linn, mistõttu tulekahju oli Soome jaoks rahvuslik katastroof. Tulekahju tagajärjel koliti Turu Kuninglik Akadeemia Helsingisse, Soome Kindralkubermangu uude pealinna.

Pärast tulekahju vastutas linna restaureerimise eest Soome kindralkubermangu kindralkuberner Arseni Zakrevski. Tema ettepanekul valis Soome senat Turu linna uue üldplaneeringu koostajaks arhitekt Carl Ludvig Engeli. Turu kesklinn põhinebki suures osas Engeli üldplaneeringul, mis kiideti heaks 15. detsembril 1828. Turu kesklinna suurimad hooned, Akatemiatalo ja Turu toomkirik, remonditi, ning mõned teised hooned, nagu vana raekoda ja suhkruvabrik, ehitati uuesti üles. Turu üldplaneering mõjutas oluliselt teiste Soome linnade hilisemat väljanägemist.

Tänu asukohale ainsana tulekahjust täielikult pääsenud Luostarinmäki linnaosa võeti kaitse alla ning 1940. aastal avati seal käsitöö vabaõhumuuseum.
Itaalia lahtede loend

Sellel lehel on loetletud **[[Itaalia]] [[Laht|lahed]]**.
## [[Aadria meri]]
* Manfredonia laht – Puglia
* Ancona laht – Marche
* Venezia laht – Veneto ja Friuli-Venezia Giulia
* Trieste laht – Friuli-Venezia Giulia
** Sistiana laht – Friuli-Venezia Giulia
** Vallone di Muggia – Friuli-Venezia Giulia
** Vallone di Panzano – Friuli-Venezia Giulia

## [[Joonia meri]]
* Augusta laht – Sitsiilia
* Catania laht – Sitsiilia
* Squillace laht – Calabria
* Taranto laht – Puglia, Basilicata ja Calabria

## [[Liguuria meri]]
* Baratti laht – Toscana
* Biodola laht – Toscana - Elba saar
* Genova laht – Liguuria
* Procchio laht – Toscana - Elba saar
* Spezia laht – Liguuria
* Tigullio laht – Liguuria

## [[Sardiinia meri]]
* Alghero laht – Sardiinia
** Porto Conte laht – Sardiinia
* Aranci laht – Sardiinia
* Asinara laht – Sardiinia
* Oristano laht – Sardiinia
* Palmase laht – Sardiinia
* Porto Ferro – Sardiinia 

## [[Sitsiilia väin]]
* Gela laht – Sitsiilia

## [[Türreeni meri]]
* Anzio laht – Lazio
* Bacoli laht – Campania
* Bonagia laht – Sitsiilia
* Cagliari laht ehk Inglite laht– Sardiinia
* Campo laht – Toscana - Elba saar
* Castellammare laht – Sitsiilia
* Follonica laht – Toscana
* Gaeta laht – Lazio ja Campania
* Gioia Tauro laht – Calabria
* Gioiosa laht – Sitsiilia
* Lacona laht – Toscana - Elba saar
* Macari laht – Sitsiilia
* Milazzo laht – Sitsiilia
* Napoli laht – Campania
** Pozzuoli laht – Campania
* Olbia laht – Sardiinia
* Orosei laht – Sardiinia
* Palermo laht – Sitsiilia
* Patti laht – Sitsiilia
* Policastro laht – Campania, Basilicata ja Calabria
* Salerno laht – Campania
* Sant'Eufemia laht – Calabria
* Stella laht – Toscana - Elba saar
* Talamone laht – Toscana
* Termini Imerese laht – Sitsiilia
* Terracina laht – Lazio

## Viited
Saksa Klubi

**Saksa Klubi** (saksa keeles *Deutscher Klub*) oli aastail 1932–1933 Eestis tegutsenud rahvussotsialistlik organisatsioon.

Klubi registreeriti Kohtu- ja siseministeeriumis 24. märtsil 1932 (RTL 1932, 38), seda juhtis Emil Musso. Liikmed kuulusid saksa vähemusrahvusse, algul oli neid 90, sulgemise eel 128.

Klubi asutati kultuur-esteetiliste eesmärkidega, millest tähtsaim oli saksa vaimu värskendamine, milleks andis süüte rahvussotsialistlik liikumine Saksamaal. Klubi liikmed kohtusid kord nädalas ja vahetasid mõtteid rahvussotsialismi ideoloogia teemal. Vapsidesse suhtusid nad pooldavalt ja arvestasid nendepoolse heatahtliku suhtumisega võimuletuleku korral.

Klubi suleti ja tema varandus võeti aresti alla kuni kaitseseisukorra kestvuseni Sisekaitseülema otsusega 5. detsembrist 1933, kuna "nimetatud klubi on oma tegevliikmete kaudu arendanud viimasel ajal Eesti Vabariigi huvide vastast tegevust, õhutades ja organiseerides liikumist, mille tagajärjel Eestis on leidnud aset vähemusrahvaste poliitiliste koondiste tegevuse mõjutamine sihis, mis võib saada hädaohtlikuks ühiskondlikule julgeolekule ja juba nüüd on tekitanud seltskondlikku ärevust". Ühtlasi saadeti laiali saksa vähemusrahvuse kultuurnõukogu ja määrati selle uued valimised.

9. detsembril 1933 otsustas sisekaitseülem Emil Musso koos Victor zur Mühleni, Ernst Turmanni, Hans Schulmanni ja Otto Halleriga kaitseseisukorra piirkonnast välja saata, kuna nad "on kaitseseisukorra piirkonnas Tallinnas organiseerinud ja arendanud Eesti Vabariigi huvide vastu sihitud liikumist, mõjutanud ja õhutanud vähemusrahvuse poliitilisi koondusi tegevusele, mis tekitanud seltskondlikku ärevust, ja peale selle Otto Haller, Emil Musso ja Hans Schulmann organiseerinud seaduslikus korras registreerimata koondise "Balti Vendluse" ja võtnud osa selle konspireeritud tegevusest".

17. oktoobril 1934 otsustas Rakvere-Paide Rahukogu Emil Musso 8 kuuks vanglasse saata.

## Viited
Sony BMG

**Sony BMG Music Entertainment** oli plaadifirma, mis oli Ameerika Sony korporatsiooni ja Bertelsmann AG ühisettevõte. Firma järeltulija Sony Music Entertainment ainus omanik on Ameerika Sony korporatsioon.

## Ajalugu
Sony BMG Music Entertainment sai alguse Sony Music Entertainment ja Bertelsmann AG 50-50 ühisettevõttena 4. märtsil 2004. See on üks juhtivamaid plaadifirmasid maailmas, levitades albumeid kaubamärkide Arista Records, Columbia Records, Epic Records, J Records, Mchenry Records, Jive Records, RCA Victor Records, RCA Records, Legacy Recordings, Sonic Wave America ja mitmete teiste all. Plaadifirma ühinemine mõjutas nii Sony Musicu ja Bertelsmanni ettevõtteid ülemaailmselt, välja arvatud Jaapani, kus leiti, et see vähendaks konkurentsi riigi muusikatööstuses oluliselt.

Finantsanalüütikud eeldasid, et kuni 2000 töökohta koondatakse selle tulemusena ja Sony BMG säästaks sellega umbes 350 miljonit USA dollarit aastas.

Ettevõtte tegevjuht on Rolf-Schmidt Holtz, kes võttis Andrew Lacki töö üle 10. veebruaril 2006. 2005. aasta esimesel langes plaadifirma uute väljaannete hulk Ameerika Ühendriikides 33%-lt 26%-le. selle tõttu teatas Bertelsmann Sonyle, et nad ei pikendaks Lacki lepingut.

5. augustil 2008 nõustus Sony Corporation ostma Bertelsmann AG 50% osa muusikafirmast 1,2 miljardi USA dollari eest, saadmaks enda alla kogu juhtimise. Muusikafirma uueks nimeks sai Sony Music Entertainment Inc., mis on Ameerika Sony korporatsiooni üks osa. See võimaldab Sonyl kontrollida praegusi ja endisi BMG artiste, integreerimaks uusi lahendusi.
Pico de São Tomé

**Pico de São Tomé** on tegevvulkaan São Tomé ja Príncipes, selle riigi kõrgeim mägi, mille kõrgus on 2024 meetrit. Vulkaan asub  São Tomé saare keskelt lääne pool, Oba looduspargis.
Gioia Tauro laht

**Gioia Tauro laht** (itaalia keeles *Golfo di Gioia Tauro*; ladinakeelsed nimed *Sinus Brutius* või *Brutiorum Sinus*) on laht Itaalias Türreeni mere Calabria rannikul.

Lahte suubuvad Mésima, Budello, Petrace ja Sfalassà jõed.

Jõe kallastel asuvad põhjast lõunasse Ricadi, Joppolo, Nicotera, Rosarno, San Ferdinando, Gioia Tauro, Palmi, Bagnara ja Scilla.

Laht on saanud nime rannikul asuva Gioia Tauro asula järgi.

## Vaata ka
*Itaalia lahtede loend

## Kirjandus
* Nicola Leoni. ''Della Magna Grecia e delle tre Calabrie, ricerche (vol. II)'', Napoli, Tipografia di Vincenzo Priggiobba, 1845, p. 105.
Eesti Muusika Infokeskus

**Eesti Muusika Infokeskus** (lühend **EMIK**) on aastast 1995 tegutsev asutus, mille asutasid 15 süvamuusikaga tegelevat institutsiooni.

EMIKi põhieesmärk on nende kodulehe järgi "eesti süvamuusika tutvustamine ja propageerimine  nii kodu- kui ka välismaal, kogudes ja levitades infot eesti heliloojate ja nende teoste, muusikaorganisatsioonide ja -sündmuste, interpreetide ja muusikakollektiivide kohta".

Aastast 1999 on EMIK Rahvusvahelise Muusikainfokeskuste Liidu (International Association of Music Information Centres, IAMIC) liige.

## Tunnustus

* 2016 Eesti Kultuurkapitali helikunsti sihtkapitali aastapreemia (täpne ja mitmekülgne muusikainfo levitamine ja kogumine kaks aastakümmet)

## Viited

## Välislingid
*EMIKi koduleht (vaadatud 25.02.2013)
Eesti Muusika- ja Fonogrammitootjate Liit

**Eesti Muusika- ja Fonogrammitootjate Liit** oli aastal 2001 Tallinnas asutatud liit, mille eesmärk oli esindada muusika- ja fonogrammitootjaid, kaitstes ühtlasi ka nende õigusi ja majanduslikke huvisid. Aastal 2006 on äriregistri andmeil liit kustutatud.

## Viited
Kobryn

**Kobryn** (valgevene keeles Кобрын, eesti transkriptsioonis **Kobrõn**) on linn Valgevenes Bresti oblastis, Kobryni rajooni halduskeskus.

Linnas on 9 keskkooli, 2 spordikooli, internaatkool, muusikakool ja põhikool. Linnas on ka kultuurimaja, kaks kino ja kaks raamatukogu.

Vaatamisväärsusteks on vanalinn, katoliku kirik (1843), XIX sajandil ehitatud sünagoog ja postkontor, XVIII sajandist pärinev klooster, endise Tiesenhausenite mõisa juures asunud park aastast 1768 ja õigeusu kirikud.

## Ajalugu

Kirjalikes allikates on asulat esmamainitud 1287. aastal, linnaõigused sai 1589. aastal. Alates kolmandast Poola jagamisest 1795. aastal kuulus linn Venemaa koosseisu.

## Pilte


Pilt:Kobryn street Suvorovskaya.JPG|Suvorovi tänav
Pilt:Sovetskaya st 131. Water department.jpg|Sovetskaya tänav
Pilt:Монастырь Святого Спаса в Кобрине.JPG|Kobryni klooster
Pilt:Кобрынскія краявіды 03.jpg|Kobryn


## Tuntud elanikke
*Piotra Kračeŭski – Valgevene poliitik ja ajaloolane
*Oscar Zariski – USA matemaatik
*Dzmitryj Parchačaŭ – Valgevene jalgpallur
*Aleksandr Suvorov – Vene väejuht
*Ihar Sidaruk – Valgevene kirjanik
*Aleh Stralčonak – Valgevene biokeemik
*Balbina Świtycz-Widacka – Poola luuletaja
*Mikołaj Kunicki – Poola partisan
*Witold Turkiewicz – Poola kunstnik
*Zygmunt Ziółkowski – Poola poliitik

## Viited

## Välislingid

*Tourist Kobryn
*Virtuaalne ekskursioon Kobrynis
*Kobryn
*Kobryn Valgevene fotoentsüklopeedias
Eesti Muusika Kuukiri

**Eesti Muusika Kuukiri** oli aastal 1929 ilmunud muusikaajakiri, mida andis välja Muusikalise Hariduse ja Kultuuri Edendamise Selts.

Ajakirjas avaldati artikleid näiteks muusikateooria, -esteetika ja rahvamuusika kohta.

Ajakirja peatoimetaja oli Miina Härma.

## Viited
Moskva ringtee

**Moskva ringtee** (vene keeles *Московская кольцевая автомобильная дорога*; lühend *МКАД*) on ringtee, mis kulgeb praegu osaliselt (algselt aga täielikult) mööda Moskva linna administratiivset piiri.

Moskva ringtee rajati 1940. aastatel, rekonstrueeriti 1950.–1960. aastatel ja uuesti 1990. aastatel. 2011. aastal teatasid Moskva linnavõimud kavast järjekordselt ringteed ulatuslikult uuendada. 

Moskva ringteel puuduvad samal tasandil ristumised teiste sõiduteedega. Mõlemas suunas on rajatud viis sõidurada. 2011. aasta seisuga oli ringtee läbilaskevõime 9000 masinat tunnis, maksimaalne lubatud kiirus on 100 kilomeetrit tunnis.

## Vaata ka
* Bulvari ringtee, („puiestee”) *Бульварное кольцо*
* Sadovoje ringtee, („aia”) *Садовое кольцо*
* Kolmas ringtee, *Третье транспортное кольцо*
* Neljas ringtee, *Четвёртое транспортное кольцо*
Eesti muusika päevad

**Eesti muusika päevad** (EMP) on 1979. aastast toimuv muusikafestival, mida korraldab Eesti Heliloojate Liit. Festivali eesmärk on pöörata tähelepanu Eesti heliloojate loomingule, seetõttu esitataksegi festivalil peamiselt Eesti uut muusikat. Eesti muusika päevad kõige pikema ajalooga siiani toimuv muusikafestival Eestis. 

Esimene, 1979. aastal toimunud festival kandis nimetust **Nõukogude Eesti muusika festival**. Hiljem on festivali nimetus olnud ka Tallinna muusikafestival (1981), Nõukogude Eesti muusika festival (1984), Kolm õhtut eesti muusikaga (1986, NSV Liidu Heliloojate Liidu VII kongressi eel) ja Eesti muusika festival. Nimetust **Eesti muusika päevad** kannab festival 1991. aastast. 1993. aastast on festival toimunud igal kevadel. 

Festivali kunstilised juhid on olnud Raimo Kangro, Mare Põldmäe, Timo Steiner (2002. aastast), Ülo Krigul (2004–2014) ja Helena Tulve (2015. aastast).

## Heliloomingupreemiad
Aastatel 2003–2015 andis Eesti Heliloojate Liit koostöös Eesti Autorite Ühinguga Eesti muusika päevade raames välja Eesti muusika päevade preemiat, mille pälvisid möödunud festivalil kõlanud silmapaistvad uudisteosed. Sooviga laiendada preemiale kandideerijate hulka reformis Eesti Heliloojate Liidu juhatus preemia statuuti. 

2016. aastast annab Eesti Heliloojate Liit koostöös Eesti Autorite Ühinguga välja Lepo Sumera nimelist heliloomingu preemiat ja LHV uue heliloomingu Au-tasu. Viimasele saavad kandideerida kõik möödunud aasta jooksul esiettekandele tulnud uudisteosed.

## Viited

## Välislingid
*Eesti muusika päevad Eesti Muusika Infokeskuse kodulehel (vaadatud 15.01.2026)
*Eesti muusika päevad Eesti Heliloojate Liidu kodulehel (vaadatud 15.01.2026)
Novomoskovski ringkond

**Novomoskovski ringkond** (vene keeles *Новомосковский административный округ*, lühend *НАО*) on üks Moskva 12 haldusringkonnast, mis moodustati 1. juulil 2012 seoses linna halduspiiride laiendamisega.

Ringkonna keskus on endine Moskovski linn. Lisaks kuuluvad ringkonda veel järgmised asulad ja asundused:

*Desjonovskoje
*Filimonkovskoje
*Kokoškino
*Maruškinskoje
*Mosrentgen
*Rjazanovskoje
*Sossenskoje
*Štšerbinka
*Vnukovskoje
*Voskressenskoje
Napoli laht

Napoli laht
Vaade lahele ja Vesuuvile (tagaplaanil)
VeekoguTürreeni meri
Riik
MaakondCampania
ProvintsNapoli
Mõõtmed
Pindala870 km²
Keskmine sügavus170 m
Hüdrograafia
Suubuvad jõedSarno jõgi
SaaredCapri, Ischia, Nisida, Procida, Vivara
LiigendusPozzuoli laht
AsendikaartVaade satelliidiltTopograafiline kaart
**Napoli laht** (itaalia keeles *Golfo di Napoli*) on laht Itaalias Türreeni mere Calabria rannikul. 

Umbes 15 km laiune laht asub Edela-Itaalias Campania maakonnas Napoli provintsis. Lahe põhjakaldal asuvad Napoli ja Pozzuoli, rannikust umbes 5 km kaugusel idas asub Vesuuvi vulkaan. Lahe lõunakaldal eraldab Sorrento poolsaar Napoli lahte lõuna pool asuvast Salerno lahest.

Lahes asuvad Capri, Ischia, Nisida, Procida ja Vivara saared. 195 km pikkuse rannajoonega lahe kallastel on 28 sadamat.

Napoli lahe ääres asuvad UNESCO maailmapärandi nimistusse kantud Pompei, Herculaneumi ja Torre Annunziata arheoloogilised piirkonnad.

Napoli lahel peeti 1960. aasta suveolümpiamängude purjeregatt.

Rahvusvahelise Aatomienergia Agentuuri väitel asetas nõukogude November-klassi ründe-tuumaallveelaev 10. jaanuaril 1970 Napoli lahte 20 tuumalõhkepeaga varustatud meremiini. Lõhkepead arvatakse olevat merepõhjas tänini.

## Vaata ka
*Itaalia lahtede loend

## Viited


## Välislingid

*1960 Summer Olympics official report. Volume 1. p.&nbsp;86.
*1960 Summer Olympics official report. Volume 2. Part 2. pp.&nbsp;963–1023.
*
Eesti Kutsemuusikute Ühing

**Eesti Kutsemuusikute Ühing** (kandis ka nimesid: *Kutseliste Muusikategelaste Ühing*, *Eesti Muusikute Üleriigiline Kutseühing*; lühend: EKÜ) oli aastatel 1936–1940 tegutsenud ühing, mis koondas enda alla valikuliselt instrumentaliste.

EKÜ eelkäijad olid Eesti Orkestrantide Ühing ja Eesti Muusikute Ühing.

EKÜ juures tegutses ka sümfooniaorkester.

## Viited
Montaaž

**Montaaž** on protseduur filmi valmistamisel, kus mitmed lühikesed klipid liidetakse kokku üheks terviklikuks tükiks, filmiks.

Mõiste võttis kasutusele Sergei Eisenstein, vanasti kasutasid Vene filmirežissöörid seda kui sünonüümina loomingulisele töötlusele. Prantsusmaal tähendas sõna *montage* lihtsalt lõikamist. Termin *montaaži järjestus* on peamiselt kasutusel Briti ja Ameerika filmistuudiote juures.  Montaažide järjestusega üritatakse enamasti viia tegevus ajaliselt õigesse ritta, mitte ei püüta luua sümboolilist tähendust, nagu seda on Nõukogude mõistes.

## Viited
Siret

**Siret** (saksa *Sereth*, ungari *Szeretvásár*) on linn Rumeenias Suceava maakonnas.

Linna haldusalasse kuulub kaks küla: Mănăstioara ja Pădureni.

## Viited
Eesti Muusikanõukogu

**Eesti Muusikanõukogu** (lühend: EMN) on aastal 1992 asutatud mittetulundusühing (ühtlasi katusorganisatsioon), kuhu kuulub muusikainstitutsioone ja kutselisi muusikuid.

Põhikirja järgi on EMNi eesmärkide seas:  
* "sidemete tugevdamine Eestis tegutsevate muusikainstitutsioonide ja professionaalsete muusikute vahel";
* "International Music Council (UNESCO) liikmena rahvusvahelise koostöö arendamine".

Aastast 2002 annab EMN igal aastal välja Eesti Muusikanõukogu muusikapreemiat.

## Viited

## Välislingid
*EMNi koduleht (vaadatud 25.02.2013)
Eesti Muusikateaduse Selts

**Eesti Muusikateaduse Selts** (lühend: EMTS) on aastal 1992 asutatud (registreeritud 2000) muusikateadusega tegelev selts.

Põhikirja järgi on seltsil kaks peamist eesmärki:
* "äratada huvi muusika uurimise vastu ja toetada kõigi muusikateaduse valdkondade viljelemist Eestis";
* "edendada muusikateadlaste ja muusikateaduse vastu huvi tundvate inimeste omavahelist akadeemilist suhtlemist".

Aastast 2004 on EMTS assotsieerunud Eesti Teaduste Akadeemiaga.

EMTS annab muu hulgas välja rahvusvahelist ja eelretsenseeritavat aastaraamatut "Res musica".

## Viited

## Välislingid
*EMTSi koduleht (vaadatud 25.02.2013)
DrumAttack

**DrumAttack** on eesti trummarite duo, mille moodustavad Hele-Riin Uib ja Laura Välja. 

Eesti Laul 2013 esitavad nad koos Teele,Tuuli ja ULA-ga laulu "Ring the Alarm".
Suceava

**Suceava** (saksa *Suczawa*, ungari *Szucsáva*) on linn Rumeenias, Suceava maakonna halduskeskus. Linn asub ajaloolises Bukoviina piirkonnas.

## Viited
Zubtsovi rajoon

**Zubtsovi rajoon** on haldusüksus Venemaal Tveri oblasti lõunaosas.

Rajoonis on Zubtsovi linn ja 7 küla-asundust 272 külaga.

Rajooni läbivad Moskva-Riia maantee ja raudtee.

## Viited

## Välislingid

*Rajooni koduleht
Urziceni

**Urziceni** on linn Rumeenias Ialomița maakonnas. Linn asub ajaloolises Munteenia piirkonnas.

Urzicenit on esmamainitud 1596. aastal. Linnaõigused sai Urziceni 1895. aastal.

## Viited
Eesti Sotsioloogide Liit

**Eesti Sotsioloogide Liit** (lühend **ESL**) on 1999. aastal asutatud liit, mis ühendab kutselisi sotsiolooge ja teisi sotsioloogiaga seotud või selle vastu huvi tundvaid inimesi.

Eesti Sotsioloogide Liit on 1990. aastal asutatud **Eesti Akadeemilise Sotsioloogide Liidu** õigusjärglane. Ühingu eesmärgiks on oma liikmete ning Eesti sotsioloogia ja sotsiaalteaduste edendamine.

Põhikirja järgi on liidu eesmärkide seas:
* koondada sotsioloogiaga tegelevaid inimesi Eestis;
* edendada sotsiaalsete protsesside teaduslikku uurimist Eestis;
* tutvustada eesti sotsioloogide uurimistulemusi ja tegevussuundi väljaspool Eestit;
* tõsta sotsioloogiliste uuringute osatähtsust Eesti ühiskonnale oluliste programmide ja otsuste väljatöötamisel;
* aidata kaasa sotsioloogilise harituse edendamisele Eestis;
* osaleda kutseliste sotsioloogide ettevalmistuses ja täiendõppes;
* korraldada infovahetust Eesti sotsioloogide vahel, aidata kaasa uuringutulemuste avalikustamisele ning sotsioloogiliste teadmiste levitamisele avalikkuses;
* hoida Eesti sotsioloogiliste uuringute korraldamise põhireeglistikku vastavuses rahvusvaheliselt heakskiidetud nõuetega;
* kaitsta Eesti sotsioloogide professionaalseid huve. 
Eesti Sotsioloogide Liidu tegevust juhib alaliselt juhatus. 2023. aasta aprilli seisuga kuuluvad liidu juhatusse president Mai Beilmann (Tartu Ülikool), asepresidendid Anu Masso (Tallinna Tehnikaülikool) ja Tõnis Saarts (Tallinna Ülikool) ning juhatuse liikmed Veronika Kalmus (Tartu Ülikool), Rein Murakas (Tartu Ülikool), Signe Opermann (Tartu Ülikool), Marit Rebane (Tallinna Tehnikaülikool), Kristjan Silm (Tartu Ülikool), Tõnis Stamberg (Turu-uuringute AS) ja Sten Torpan (Tartu Ülikool / Kaitseväe Akadeemia).

Eesti Sotsioloogide Liidu presidendid on olnud Mikko Lagerspetz, Leif Kalev, Marju Lauristin, Triin Vihalemm, Veronika Kalmus ja Airi-Alina Allaste. Juhatusse on varem kuulunud Kadri Aavik, Mare Ainsaar, Airi-Alina Allaste, Malin Sofia Joons, Aivar Joorik , Kaarel Haav, Leeni Hansson, Kairi Kasearu, Aare Kasemets, Marika Kirch, Juhan Kivirähk, Krista Loogma, Oliver Nahkur, Kati Orru, Ivi Proos, Erle Rikman, Ellu Saar, Indrek Tart, Katrin Tiidenberg, Avo Trumm, Peeter Vihalemm, Triin Vihalemm.

Eesti Sotsioloogide Liit kuulub sotsioloogide rahvusvahelistesse ühendustesse European Sociological Association (ESA) ja International Sociological Association (ISA) ning on Eesti Teaduste Akadeemiaga assotsieerunud ühendus.

## Viited

## Välislingid
*ESL-i koduleht
Svilengrad

**Svilengrad** on linn Bulgaarias Haskovo piirkonnas.

Osmanite valitsemisajal kandis see nime  *Cisr-i Mustafapaşa* (Mustafa paša sild).

## Viited
Kastaniés

**Kastaniés** on asula Kreekas Ida-Makedoonia ja Traakia piirkonnas, Türgi piiri lähedal.

Aastal 2011 elas seal 1059 inimest.
Merle Sild

**Merle Sild** (sündinud 7. märtsil 1960) on eesti maalikunstnik ja romaanikirjanik.

Merle Sild kasvas Tartus, õppis Tartu Lastekunstikoolis Silvia Jõgeveri ja Laine Puki käe all ja lõpetas Tartu 8. keskkooli Vello Saage kirjandusklassi. Õppis Tartu Ülikoolis õigusteadust ja saksa keelt. 2015 aastal astus ta Plymouthi Kunstiülikooli ja lõpetas selle magistrikraadiga  maali, joonistamise ja graafika erialal. Elab Inglismaal ja on meisterlikkuse eest pälvinud Devoni kunstnike  ühingu aukirja.

## Kunst ja näitused
Maalimisega hakkas tegelema umbes 2000. aastal, näitustel esinenud alates 2004. aastast – sellest ajast, kui sai teoks tema esimene isikunäitus Soomes Tampere Eesti klubis.  Pärast seda on tema isikunäitusi korraldatud Soomes, Eestis, Hispaanias ja Suurbritannias. 

Sild on viljelenud abstraktseid linnavaateid ning maastiku- ja lillemaale. Eriti on teda vaimustanud orhideede maalimine – tema arvates peituvat kõigi lillede ja üldse kogu maailma värvid just orhideedes. 

Tema teoseid on ostetud Jaapanisse, Austraaliasse, Soome, Venemaale, Inglismaale ja USA-sse. 

## Raamatud
2010. aastal avaldas Eesti kirjastus Mytho Merle Silla romaani "Soovituskirjad", mis kirjeldab vanadekodu õdede elu Põhja-Inglismaal ning võitlust Alzheimeri tõvega. Selle peategelaseks on küll kunstnikust orhideemaalija, kuid raamat pole siiski autobiograafiline.

2015 ilmus Tartu lähiajalugu, omandireformi ja inimsuhete keerdkäike lahkav romaan "Karlova pruudid".

## Isiklikku

## Viited

## Välislingid
* "Hispaanias elavad kunstnikud näitavad oma kunsti Tartus", Tartu Postimees (veebiväljaanne), 13. august 2008 
* "Alzheimeri tõbi ja valed valikud", Vooremaa, 21. september 2010
* "Mida ühist on vanadel suuskadel ja orhideedel?", Maakodu, 6. märts 2013 
* "Merle Sild maalib orhideesid", Pärnu Postimees (veebiväljaanne), 28. august 2015
Haskovo

**Haskovo** on linn Bulgaarias, Haskovo piirkonna halduskeskus.

## Haskovos sündinud kuulsaid inimesi
*Grigor Dimitrov (1991–), tennisist
*Gabriela Petrova (1992–), kolmikhüppaja

## Viited

## Välislingid
Eesti Noorsootöö Keskus

**Eesti Noorsootöö Keskus** (ENTK) oli aastatel 1999–2020 Haridus- ja Teadusministeeriumi haldusalas tegutsenud riigiasutus.

Eesti Noorsootöö Keskus asutati 29. augustil 1999 tollase Haridusministeeriumi halduses oleva asutusena noorsootöö suunamiseks ja korraldamiseks. 1. septembrist 1999 võttis üle Eesti Noorsoo Algatuskeskuse poolt riigile võetud lepingulised õigused ja kohustused. Keskus korraldas muu hulgas noorte infomessi Teeviit.

1. augustil 2020 läksid Eesti Noorsootöö Keskuse teenused üle Haridus- ja Noorteametisse, mis loodi Sihtasutus Innove, Sihtasutus Archimedese, Hariduse Infotehnoloogia Sihtasutuse ning Eesti Noorsootöö Keskuse teenuste põhjal.

## Vaata ka
*Aasta noorsootöötaja

## Viited

## Välislingid
*Eesti Noorsootöö Keskuse koduleht
Bjala

**Bjala** (ka *Byala*; bulgaaria keeles Бяла) on linn Bulgaaria põhjaosas Ruse piirkonnas.

Bjala paikneb Jantra jõe orus, kus jõgi läbib kitsama ja looduslikult vaheldusrikka ala. Linna asukoht jõe ääres on ajalooliselt soodustanud asustuse kujunemist ning kaubanduse ja liikumisteede arengut.

Tänapäeval on Bjala väike, kuid tähtis piirkondlik linn, mille majandus on seotud põllumajanduse, kohaliku tööstuse ja teenindusega. Linna läheduses asuvad mitmed loodus- ja kultuuriväärtuslikud paigad.

## Viited

## Välislingid
Alexandroúpoli

**Alexandroúpoli** on linn Kreekas Ida-Makedoonia ja Traakia piirkonnas.

1920. aastani oli linna nimi **Dedeağaç**.


File:Lighthouse at Alexandroupolis, Greece.jpg|Majakas kesklinnas
File:Avandas castle remains.JPG|Lossivaremed linna ääres
File:Bahnhof_Alexandroupolis.jpg|Raudteejaam
File:Alexandroupolis port (August 2022).jpg|Sadam


## Viited
Siret (eesnimi)

**Siret** on eesti naisenimi.

2020. aasta 1. jaanuari seisuga oli Eestis eesnimi Siret 769 naisel. Siret on levikult 221. naisenimi.

Nime Siret kandja oli keskmiselt 36 aasta vanune (mediaanvanus oli samuti 36). Kõige populaarsem oli eesnimi Siret vanuserühmas 35–39, kus neid oli 10 000 elaniku kohta 14,13.

Kõige populaarsem on eesnimi Siret Põlva maakonnas, kus neid on maakonna 10 000 elaniku kohta 14,05.

## Nime kandjaid
*Siret Heinaste, organist 
*Siret Kotka, poliitik
*Siret Luik, vibulaskur
*Siret Rits, võrkpallur
*Siret Rutiku, filoloog
*Siret Seeder, feng shui ekspert 
*Siret Siilbek, advokaat
*Siret Talve, keskkonnateadlane

## Viited
Kingston upon Hull

**Kingston upon Hull** (teatakse ka lühinime järgi **Hull**) on linn Suurbritannias Inglismaal East Riding of Yorkshire'i tseremoniaalkrahvkonnas. See on East Riding of Yorkshire'i krahvkonna oluline sadamalinn. See asub Hulli jõe ääres selle kokkupuutekohas Humberi estuaariga Põhjamere rannikust 40 km kaugusel sisemaal.

## Vaata ka
*Hull City AFC

## Välislingid
Eesti Trükitööstus

**Eesti Trükitööstus** oli aastatel 1973–1990 Tallinnas tegutsenud tootmiskoondis.

Tootmiskoondis moodustati 1973 Polügraafiatööstuse Peavalitsusest, ENSV Ministrite Nõukogu 28.03.1973 määruse nr 135 ja ENSV Ministrite Nõukogu Presiidiumi 26.03.1973 protokolli nr 14 alusel likvideeriti Polügraafiatööstuse Peavalitsus ja moodustati ENSV Ministrite Nõukogu Riikliku Kirjastuste, Polügraafia ja Raamatukaubanduse Komitee Tootmiskoondis "Eesti Trükitööstus".

Tootmiskoondisse kuulus 18 riigitrükikoda (sh trükikoda Kiir Viljandis, Paide Trükikoda, Valgatrükk, Ühiselu, Täht, Kaevur, Saarte Trükikoda, Punane Täht, Oktoober, Tartu Trükikoda) ehk peaaegu kõik Eesti NSV riigitrükikojad. Tootmiskoondisse ei kuulunud ainult EKP Keskkomitee trükikoda ja üksikud ametkondlikud trükikojad.

## Viited
ESL

**ESL** on lühend, mis võib tähendada:
*Eesti Saalibändi Liit (aastast 2001 Eesti Saalihoki Liit)
*Eesti Segakooride Liit
*Eesti Sisearhitektide Liit
*Eesti Sotsioloogide Liit
*Eesti Suusaliit
*Eesti Sõudeliit
*Eesti Südameliit
*ESL, e-spordi ettevõte

## Vaata ka
*Eesti Suhtekorraldajate Liit (EPRA)
Stockholmi Eesti Meeskoor

**Stockholmi Eesti Meeskoor** oli aastal 1944 asutatud meeskoor.

Asutamise ajal kandis koor nime **Eesti Noorte Meeste Kristliku Ühingu meeskoor**.

Koori kõrgaeg oli 1960. ja 1970. aastatel, mil tehti kaks kontserdireisi USAsse (aastal 1963) ja Kanadasse (aastal 1969). Aastal 1978 anti kontserte näiteks Suurbritannias ja Hollandis.

## Vaata ka
*Stockholmi Eesti Naiskoor
*Stockholmi Eesti Seltsi Segakoor

## Viited
Stockholmi Eesti Seltsi Segakoor

**Stockholmi Eesti Seltsi Segakoor** oli aastal 1944 Juhan Aaviku asutatud segakoor.

Koori on juhatanud peale Juhan Aaviku ka Verner Nerep, Harri Kiisk.

## Vaata ka
*Stockholmi Eesti Meeskoor
*Stockholmi Eesti Naiskoor

## Viited
Stockholmi Eesti Naiskoor

**Stockholmi Eesti Naiskoor** oli aastal 1968 asutatud naiskoor.

Koori on juhatanud teiste seas Hilma Nerep-Mossin, Harri Kiisk.

## Vaata ka
*Stockholmi Eesti Meeskoor
*Stockholmi Eesti Seltsi Segakoor

## Viited
Cosmopolis

*Cosmopolis on linn Washingtoni osariigis USA-s
*"Cosmopolis" on Paul Bourget' romaan aastast 1892
*"Cosmopolis" on selle romaani alusel valminud film aastast 1920
*"Cosmopolis" on Don DeLillo romaan aastast 2003
*"Cosmopolis" on DeLillo raamatu alusel tehtud David Cronenbergi film aastast 2013
*Cosmópolis on munitsipaliteet São Paulo osariigis Brasiilias
Eesti Maaparandajate Selts

**Eesti Maaparandajate Selts** (lühend: EMS) on aastal 1995 asutatud selts, mis koondab enda alla maaparandusvaldkonnaga tegelejaid.

EMSil on osakond – Eesti Drenaaži- ja Kultuurtehnikaühing (EstCID) – mis on aastast 2001 ülemaailmse vihmutuse ja maaparanduse organisatsiooni (International Commission on Irrigation and Drainage) (ICID) liige.

Põhikirja järgi on EMSi eesmärkide seas:
* "õppida tundma ja propageerida kaasaegseid teadus-, tehnika-, projekteerimis- ja ehitusalaseid saavutusi";
* "korraldada täienduskoolitust, õppekursusi, seminare, näitusi, erialavestlusi ja infoteenindust";
* "osaleda maaparandusstrateegia väljatöötamisel ja avaldada arvamust kutsealastes hariduspoliitilistes küsimustes";
* "arendada välissuhtlemist oma tegevusvaldkondades";
* "hoida maaelu vaimu, arendada ühistegevust ja seltskondlikku elu".

## Vaata ka
*Maaparandusbüroo

## Viited

## Välislingid
*EMSi koduleht (vaadatud 25.02.2013)
Maaparandusbüroo

**Maaparandusbüroo** (lühend: MB) oli aastatel 1949–2010 Põllumajandusministeeriumile allunud riigiasutus.  

2010. aastal moodustasid Maaparanduse Ehitusjärelevalve- ja Ekspertiisibüroo, Taimetoodangu Inspektsioon ja 13 piirkondlikku maaparandusbürood ühise asutuse – Põllumajandusameti. 

## Ajalugu
1949. aastal asutati Tallinnas, Tartus, Pärnus ja teistes linnades *kuivendussüsteemide ekspluatatsiooni territoriaalvalitsused*, mis nimetati 1958. aastal *maaparandusvalitsusteks*. 1990. aastal nimetati need ümber **maaparandusbüroodeks**. 

## Vaata ka
* Eesti Põllumajandustehnika

## Viited
Tecumseh (Oklahoma)

**Tecumseh** on linn Ameerika Ühendriikides Oklahoma osariigis Pottawatomie maakonnas.

Linn on saanud nime šooni hõimupealiku Tecumseh' järgi.

## Viited